CELEX: 31991R1807
Language: el
Date: 1991-06-26 00:00:00
Title: Κανονισμός (ΕΟΚ) αριθ. 1807/91 της Επιτροπής της 26ης Ιουνίου 1991 για την τροποποίηση του κανονισμού (ΕΟΚ) αριθ. 737/91 σχετικά με τη θέσπιση μέτρων για τον εφοδιασμό των πορτογαλικών βιομηχανιών ραφιναρίσματος στη διάρκεια της περιόδου εμπορίας 1991/92 σε ακατέργαστη ζάχαρη από ζαχαρότευτλα που έχουν συγκομισθεί στην Κοινότητα

Avis juridique important

|

31991R1807

Κανονισμός (ΕΟΚ) αριθ. 1807/91 της Επιτροπής της 26ης Ιουνίου 1991 για την τροποποίηση του κανονισμού (ΕΟΚ) αριθ. 737/91 σχετικά με τη θέσπιση μέτρων για τον εφοδιασμό των πορτογαλικών βιομηχανιών ραφιναρίσματος στη διάρκεια της περιόδου εμπορίας 1991/92 σε ακατέργαστη ζάχαρη από ζαχαρότευτλα που έχουν συγκομισθεί στην Κοινότητα  

Επίσημη Εφημερίδα αριθ. L 165 της 27/06/1991 σ. 0014 - 0014

ΚΑΝΟΝΙΣΜΟΣ ( ΕΟΚ ) αριθ . 1807/91 ΤΗΣ ΕΠΙΤΡΟΠΗΣ  της 26ης Ιουνίου 1991  για την τροποποίηση του κανονισμού ( ΕΟΚ ) αριθ . 737/91 σχετικά με τη θέσπιση μέτρων για τον εφοδιασμό των πορτογαλικών βιομηχανιών ραφιναρίσματος στη διάρκεια της περιόδου  εμπορίας 1991/92 σε ακατέργαστη ζάχαρη από ζαχαρότευτλα που έχουν συγκομισθεί στην ΚοινότηταΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 464/91 ( 2 ), και ιδίως το άρθρο 9 παράγραφος 6,  ότι το άρθρο 9 παράγραφος 4 δεύτερο εδάφιο του κανονισμού ( ΕΟΚ ) αριθ . 1785/81 θεσπίζει ότι, εφόσον είναι αναγκαίος ο εφοδιασμός των βιομηχανιών ραφιναρίσματος, μπορεί να προβλεφθεί ότι η ακατέργαστη ζάχαρη που παράγεται από ζαχαρότευτλα που  συγκομίζονται στην Κοινότητα επωφελείται των ιδίων μέτρων με εκείνα που λαμβάνονται υπόψη όσον αφορά την ακατέργαστη ζάχαρη που παράγεται στα γαλλικά υπερπόντια διαμερίσματα - ότι ο κανονισμός ( ΕΟΚ ) αριθ . 737/91 ( 3 ) της Επιτροπής προέβλεψε ήδη ποσότητα  εκφρασμένη σε άσπρη ζάχαρη 82 000 τόνων ακατέργαστης ζάχαρης, η οποία θα ραφιναρισθεί στην Πορτογαλία κατά την περίοδο εμπορίας 1991/92 - ότι από τον προβλεπόμενο ισολογισμό εφοδιασμού σε ακατέργαστη ζάχαρη του συνόλου των βιομηχανιών ραφιναρίσματος  εμφανίζεται μια αύξηση των διαθέσιμων ποσοτήτων της ζάχαρης αυτής στις πορτογαλικές βιομηχανίες ραφιναρίσματος για την περίοδο εμπορίας 1991/92 - ότι πρέπει να τροποποιηθεί η ποσότητα της ζάχαρης αυτής που προβλέπεται για την περίοδο εμπορίας 1991/92 από  τον κανονισμό ( ΕΟΚ ) αριθ . 737/91 για τον εφοδιασμό των πορτογαλικών βιομηχανιών ραφιναρίσματος -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 1 του κανονισμού ( ΕΟΚ ) αριθ . 737/91, η ποσότητα "82 000 τόνοι" αντικαθίσταται από την ποσότητα "92 000 τόνοι ".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 26 Ιουνίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 177 της 1 . 7 . 1981, σ . 4 . ( 2 ) ΕΕ αριθ . L 54 της 28 . 2 . 1991, σ . 2 . ( 3 ) ΕΕ αριθ . L 80 της 27 . 3 . 1991, σ . 14 .